สหกรณ์วิศิษฐ์ฯบึงกาฬ หวังพึ่งยางก้อนถ้วย SCR20
จากปัญหาราคายางพาราตกต่ำอย่างต่อเนื่อง นายณัฐพล คำมี ประธานสหกรณ์กองทุนสวนยางตำบลวิศิษฐ์ จำกัด อ.เมือง จ.บึงกาฬ เผยถึงแนวทางการรับมือกับปัญหาว่า แม้รัฐบาลจะตั้งงบช่วยเหลือ 10,000 ล้านบาท ให้สหกรณ์กู้ยืมเป็นเงินทุนหมุนเวียนในการรับซื้อผลผลิตยางพาราจากสมาชิก แต่อย่างไร ก็ตาม สหกรณ์จะต้องทำหน้าที่หาตลาดเองให้ได้ เพื่อให้ได้ราคาดีที่สุด การค้าขายจะต้องไม่ผ่านพ่อค้าคนกลาง เพื่อสหกรณ์จะต้องยืนด้วยลำแข้งตนเอง และสมาชิกสหกรณ์จะต้องพัฒนาตนเองด้วย ไม่ใช่หวังพึ่งพารัฐอย่างเดียว ซึ่งมักจะชักช้าแก้ปัญหาไม่ทันการณ์และไม่ยั่งยืน,สหกรณ์กองทุนสวนยางตำบลวิศิษฐ์ จึงได้ส่งเสริมให้สมาชิกเน้นพัฒนาคุณภาพยางก้อนถ้วย ซึ่งเกษตรกรในพื้นที่ภาคตะวันออกเฉียงเหนือผลิตกันมาก โดยให้ราคาตามค่า DRC หรือความเข้มข้นของเนื้อยาง ถ้าค่า DRC สูง เกษตรกรจะได้ราคาที่ดี และเกษตรกรต้องดูแลความสะอาด ไม่มีสิ่งเจือปนในยางก้อนถ้วย เพื่อให้สินค้ามีคุณภาพ เมื่อนั้นราคาจะขยับขึ้นมาสูงขึ้น และอีกมาตรการหนึ่งที่สหกรณ์จะดำเนินการในอนาคตอันใกล้ คือการนำยางก้อนถ้วยมาผลิตเป็นยางอัดแท่ง SCR20 เพราะได้มีการประชุมระดับภาคอีสาน 20 จังหวัดในส่วนของสหกรณ์ เพื่อส่งออกกันเอง นี่จะเป็นอีกหนทางที่จะช่วยเพิ่มมูลค่ายางพาราให้สูงขึ้นมาได้ ประธาน ณัฐพล กล่าว,และเพื่อให้การผลิตยางก้อนถ้วยมีต้นทุนต่ำลง ปลอดภัยต่อเกษตรกร และไม่ทำลายสิ่งแวดล้อมทางสหกรณ์กองทุนสวนยางตำบลวิศิษฐ์ ได้ร่วมกับบริษัทเกษตรไทยไชโย จำกัด ผู้ผลิตกรดออร์แกนิก มาให้ความรู้สมาชิกเกี่ยวกับการผลิตยางก้อนถ้วยคุณภาพ มีค่า DRC สูงขึ้น นอกจากช่วยเพิ่มความปลอดภัยแก่สุขภาพของเกษตรกรจากการใช้น้ำกรดยางที่มีฤทธิ์แรงได้ด้วย ยังช่วยลดปัญหาหน้ายางตายนึ่ง จากการใช้น้ำกรดยางไม่ถูกต้อง ราดน้ำกรดยางไปโดนหน้ายาง ทำให้ไม่สามารถกรีดน้ำยางได้อีกด้วย.
จากปัญหาราคายางพาราตกต่ำอย่างต่อเนื่องสหกรณ์จะต้องทำหน้าที่หาตลาดเองให้ได้ เพื่อให้ได้ราคาดีที่สุด การค้าขายจะต้องไม่ผ่านพ่อค้าคนกลาง เพื่อสหกรณ์จะต้องยืนด้วยลำแข้งตนเอง และสมาชิกสหกรณ์จะต้องพัฒนาตนเองด้วย ไม่ใช่หวังพึ่งพารัฐ
ยางพารา,ราคา,ตกต่ำ,ณัฐพล คำมี,สหกรณ์กองทุนสวนยางตำบลวิศิษฐ์,บึงกาฬ,เนื้อยาง,สวนยางพารา,ยางก้อน,ยางอัดแท่ง SCR20